অভিযোজিত বিকিরণ
অভিযোজিত বিকিরণ (ইংরেজি: Adaptive radiation) হল আদি পূর্বপুরুষ থেকে উদ্ভূত সমগোত্রীয় প্রাণীদের বিভিন্ন ভৌগোলিক পরিবেশে বাস করার জন্য বা পরিবর্তনশীল পরিবেশের সাথে অভিযোজিত হওয়ার জন্য আকৃতিগত বা স্বভাবগত দিক থেকে বৈচিত্র্য পূর্ণ হয়ে ওঠার ক্ষমতা। জীববিজ্ঞানের বিবর্তন সংক্রান্ত শাখায় অভিযোজিত বিকিরণ হল একটি গুরুত্বপূর্ণ প্রক্রিয়া, যা প্রাণী গোষ্ঠীর বিভিন্ন প্রজাতিকে খুব দ্রুত বৈচিত্র্যপূর্ণ করে তুলতে সক্ষম। একটি নির্দিষ্ট পূর্বপুরুষের শারীরবৃত্তীয় বৈশিষ্ট্যগুলি তার প্রজাতির মধ্যে প্রদর্শিত হয়, যা প্রকৃতপক্ষে ফিনোটাইপিক অভিযোজন প্রক্রিয়ার ফল।